Poslovni broj  7 St-1175/2016-7

[bookmark: _GoBack]
[image: ]
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3


U   I M E    R E P U B L I K E   H R V A T S K E

R J E Š E N J E


Trgovački sud u Rijeci, po sucu Liljani Ugrin, kao sucu pojedincu, povodom prijedloga Financijske agencije u prethodnom postupku radi utvrđivanja pretpostavki za otvaranje stečajnog postupka nad dužnikom RIJEČKA INDUSTRIJA ODJEĆE društvo s ograničenom odgovornošću za proizvodnju i trgovinu Rijeka, Izviđačka 13 ( MBS 040011569 – OIB 60667234687 ) dana 16. svibnja  2017.  

r i j e š i o    j e

	Odbacuje se prijedlog za otvaranje stečajnog postupka nad dužnikom RIJEČKA INDUSTRIJA ODJEĆE društvo s ograničenom odgovornošću za proizvodnju i trgovinu Rijeka, Izviđačka 13 ( MBS 040011569 – OIB 60667234687 ). 

Obrazloženje

	Financijska agencija je na osnovu odredbe članka 110. stavak 1. Stečajnog zakona podnijela ovom sudu prijedlog za otvaranje stečajnog postupka nad dužnikom RIO d.o.o.  Rijeka, Izviđačka 13 ( OIB 60667234687).
Dužnik je dana 15. svibnja 2017. dostavio sudu Potvrdu Financijske agencije od 15. svibnja 2017. Klasa: 110-07/17-01/52 Ur.broj: 08-4031-17-2321.
Odredbom članka 115. stavak 1. Stečajnog zakona („Narodne novine” br. 71/15, u daljnjem tekstu SZ ) propisano je da na temelju prijedloga za otvaranje stečajnoga postupka sud donosi rješenje o pokretanju prethodnoga postupka radi utvrđivanja pretpostavki za otvaranje stečajnoga postupka (prethodni postupak), protiv kojega nije dopuštena posebna žalba, ili taj prijedlog odbacuje rješenjem.
Kako je tijekom prethodnog ispitivanja prijedloga za otvaranje stečajnog postupka uvidom u Potvrdu Financijske agencije od 15. svibnja 2017. Klasa: 110-07/17-01/52 Ur.broj: 08-4031-17-2321 ( list 29 spisa ) utvrđeno da dužnik na dan izdavanja Potvrde nema nepodmirenih obveza, valjalo je na osnovu navedene odredbe članka 115. stavak 2. SZ odlučiti kao u izreci ovog rješenja.

U Rijeci, 16. svibnja  2017.
                                                                                                     Sudac
                                                                                                Liljana Ugrin 



UPUTA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (članak 19. stavak 1. i 2. SZ). 

